
Jfam  multis  disquisitionibus  uterus  humanus  in  quaestione 
versabatur,  nec  non  de  structura  membranae  ejus  mucosae,  de 
nervis  vasisque  satis  experti  sunt ; attamen  vulgatis  autorum 
descriptionibus  de  musculorum  uteri  decursu  valde  inter  se 
dissentientibus,  lianc  structuram  stratorum  muscularium  in  utere 
virgineo  et  gravido  ad  cognitionem  meliorem  proferri  oportuit. 

Qua  de  causa,  exhortatus  ab  illustrissimo  professore 
Reicliert,  maxime  venerando  mihi  praeceptore,  structuram 
musculorum  uteri  disquisitionibus  meis  objectum  proposui  simul- 
que  musculos  vaginae,  tubarum  et  ligamentorum  rotundorum 
exploravi. 

De  methodo,  qua  scriptores  veteres  in  investigandis  his 
rebus  utebantur,  nihil  in  scriptis  eorum  inveni,  qua  de  causa 
mihi  verisimilius  apparet,  methodo  simplicissima,  ea  nempe, 
quae  musculos  uteri  recentis  cultro  praeparando  perlustraverit, 
eos  usos  esse. 

Quae  methodus  musculos  cultro  praeparandi,  quamquam 
aliis  in  partibus  muscularibus  sufficiens  aptissimaque  sit,  nihil- 
ominus in  perscrutandis  musculis  uteri  adhiberi  non  posse  mihi 
videtur,  quia  superficies  istae,  quas  sectionibus  per  substantiam 
uteri  cultro  factis  recuperavimus,  adspectum  semper  omnino 
aequabilem,  tantum  luminibus  vasorum  interruptum  praebebant; 
fasciculi  enim  musculorum  diversis  in  regionibus  decurrentes 
oculo  non  armato  in  superficie  dissecta  uteri  virginei  certe 
distingui  nequeunt,  ergo  strata  muscularia,  in  utero  virgineo 
praeparando  reperta,  secundum  meam  opinionem,  tantum  arte 
producta  habenda  sunt  ob  tractandi  rationem. 

An  musculi  uteri  gravidi  recentis  cultro  separari  possint, 
dijudicare  nequeo,  quum  meis  disquisitionibus  ne  unus  quidem 
uterus  gravidus  recens  adfuerit;  in  iis  a me  exploratis  quos  jam 

per  longius  temporis  spatium  in  spiritu  vini  servaverant,  musculi 
cultro  praeparari  omnino  non  potuerunt. 

In  novissimis  disquisitionibus  de  musculis  uteri  pervesti- 
gandis tantum  apud  Huschke  observationem  inveni,  quae 
musculos  uteri  solutione  Kali  et  coctione  tractatos  clariores 
reddi  posse  enarrat.  Sed  cl.  prof.  Reichert  hanc  meliorem 
musculos  tractandi  methodum  mihi  suppeditavit:  uterus  recens 
per  nonnullos  dies  in  spiritu  vini  servatus,  tunc  aere  siccatus, 
ad  varias  directiones  denique  diffinditur ; superficiebus  dissecando 
effectis  cultro  tonsorio  segmenta  parva,  tenuia  abscinduntur, 
quae,  postquam  nonnulla  momenta  in  acido  nitrico  20%  jacuerunt, 
microscopio,  quod  centies  amplificat,  subjiciuntur. 

Componenti  horum  segmentorum  multa  mihi  contigit,  ut 
adspectum  totius  superficiei  uteri  persecti  assequerer;  hic  fasci- 
culi musculorum  tam  decurrentes  quam  dissecti  visuntur  ad 
directionem  longitudinalem,  transversalem  nec  non  obliquam, 
qua  ex  re  silus  singulorum  uteri  stratorum  muscularium  eviden- 
tius appareat. 

In  uteris  liberorum  et  virginum  methodus  haec  supra 
descripta  facilius  quidem  perficiebatur,  quum  segmenta  totam 
parietum  crassitudinem  trajicientia  cultro  tonsorio  recuperari 
possent.  Gravissima  autem  erant  obstacula  conantibus  segmentum 
satis  tenue  et  longum  per  totam  unius  tantum  uteri  gravidi 
parietis  crassitudinem  uno  cultri  tonsorii  tractu  efficere;  qua  de 
causa  utrumque  uteri  gravidi  parietem  secundum  crassitiem  in 
tres  diffidi  laminas,  et  segmenta  singularum  laminarum,  corre- 
spondente  in  loco  facta,  in  unam  imaginem  composui. 

Methodus  haec  in  uteris  gravidis  adhibita  difficilior  quidem, 
opera  tamen  majore  claritate  imaginum  microscopicarum,  qua 
re  ab  imaginibus  segmentorum  uteri  virgenei  valde  differebant, 
uberius  remunerabatur. 

Ejusmodi  erat  ratio,  qua  musculi  tubarum,  ligamentorum 
rotundorum  uteri  et  vaginae  disquaerebanfcur. 

Demum  gratias  maximas  ago  praeceptori  carissimo,  pro- 
fessori cl.  Reichert,  qui  experientia  sua  me  valde  in  disquisi- 
tionibus meis  adjuvit. 


CAPUT  I. 

Conspectus  historicus. 


Mndicia  contractilitatis  ejusque  actionum  in  partu  satis  perspicua,  quae  in- 
ductae in  uterum  manui  medici,  opem  parturienti  mulieri  ferentis,  praeprimis  tempore 
dolorum,  tum  expulsione  partus  nec  non  placentae  se  manifestant,  telam  contractili- 
tati  idoneam  parietibus  uterinis  inesse  affirmare  debebant. 

Si  cl.  Reilio1)  credimus,  utero  non  gravido  contractilitatem  praeprimis  fundo 
inesse,  graviditate  quidem  procedente  ex  fundo  ad  os  uteri  magis  magisque  propelli, 
tum  demum  ad  verticem  ejusdem  axis  contrarium  denuo  repulsam,  in  fundo  sedem 
sibi  parare,  partum  motis  contractionibus  effici,  ponere  nobis  oporteat. 

Hancce  contractilitatem  modo  musculi,  modo  tela  conjunctiva  contractilis  effi- 
cere putabantur;  serius  quum  musculos  parietibus  vasorum  inesse  censebant  (J.  G. 
Walt  er)2 *)  partum  inprimis  contractione  vasorum  effici  contendebant.  Alii  contra 
uterum  ad  partum  efficiendum  nihil  conferre,  infantem  quidem  per  se  ipsum  in  lucem 
veluti  repentem  proferri,  quum  primum  domicilium  in  utero  non  amplius  ei  sufficeret, 
contenderunt,  tamquam  pulli  gallinacei  ipsi  putamen  ovi  exclusi  concidunt. 

Opinio  autem  ista,  quae  uterum  musculis  praeditum  censet,  mox  plurimos  sibi 
recuperavit  fautores , quamquam  et  recentioribus  temporibus  non  deerant , qui  se 
opponerent  huic  sententiae,  ut:  Blumenbach,  Weise,  J.  G.  Walter  etc. 

De  musculorum  uteri  decursu  autem  sententiae  multum  inter  se  differebant, 
novissimaeque  etiam  disquisitiones  in  perscrutanda  eorum  natura  susceptae  tam  mul- 
tas quam  varias  nobis  offerunt  opiniones , ut  nihil  fere  certi  constituere  liceat. 


1)  Reil  und  Aute  nrieth:  ,,Archiv  fur  Physiologie.'4  Bd.  VII. 

2)  J.  G.  Walter:  „Betrachtungen  uber  die  Geburtstheile  des  weiblichen  Geschlechts.“ 

t * 

Plurimi  medici,  imprimis  artem  obstetriciam  colentes,  sententiam  a priori  deductam, 
partum  ex  musculorum  situ  explicari  posse,  proferunt:  Secundum  eorum  opinionem 
enim  praecipue  fasciculos  musculorum  longitudinales  per  fundum  et  corpus  uteri,  axi 
uteri  longitudinali  parallelos  decurrere,  in  collo  autem  uteri  fasciculos  musculares 
circulares  seu  transversos  inveniri;  dein  fasciculos  musculares  longitudinales,  provecta 
graviditate  magis  magisque  extendi , circulares  contra  musculorum  fasciculos , in 
contractione  perseverantes,  os  uteri  praceludere,  itaque  ne  praematurus  infans  erum- 
pat satius  praecavere;  in  partu  autem,  superatis  fasciculorum  circularium  contractio- 
nibus, os  uteri  fasciculorum  longitudinalium  vi  aperiri. 

Scriptores  aetatis  vetustioris  qui  de  anotomia  uteri  opera  ediderunt,  nihil 
certi  de  musculorum  ejus  decursu  protulerunt.  Ouum  Hali  er  denique  primus  cer- 
tiora nobis  hac  de  re  communicaverit,  verba  ejus  non  immerito  allaturus  sum. 

In  capite,  de  fibrarum  muscularium  uteri  ordine  tractante,  Haller1)  haec  dixit: 

»Ego  quidem  ter  omnino  occasionem  sum  nactus  harum  fibrarum  videndarum, 
» in  nuper  semper  puerperis,  in  quibus  sunt  evidentissimae,  planae,  pallidae,  reticulatae 
»et  inter  se  cohaerentes,  intervallis  interruptae  et  vasculis.  Earum  alias  vidi  a 
«fundo  uteri  versus  ostium  internum  descendere,  alias  transversas  uterum  ambire, 
»et  non  raro  longis  innatare,  alterneque  vicissim  ab  illis  tegi.  Aliae  inter  tubas  in 
«sede  adhaerentis  placentae,  multorum  sibi  incubentium  stratorum,  transversae,  et 
«nonnunquam  inordinatae  adsunt. « 

Porro  ubi  de  argumentis  physiologicis  naturae  musculosae  uteri  oratio  fit, 
Haller  haec  profert:2) 

«Nihil  notius  est,  quam  celerrima  illa  uteri  a partu  contractio,  qua  ex  am- 
«plissima  ovi  figura,  in  pristinam  suam  formam,  et  in  parvitatem  pene  virgineam  redit, 
«ut  etiam  osculo  suo  nativam  angustiam  reddat;  sed  ipsa  vulnera  uteri,  etiam  amplis- 
» simum  illud,  quod  in  partu  caesareo  infligitur,  et  quod  fetum  transmisit,  ideo  minus 
«habent  periculi,  quod  uterus  continuo  contractus  pro  eadem  portione  vulnus  dimi- 
«nuat,  qua  totum  uteri  corpus  se  ipso  minus  redditur.  — Dixi,  ut  a febre  os  uteri 
«celeriter  diductum  et  paulo  post  arctatum  fuerit,  partumque  saepe  arctitudine  sua 
» moretur. « 

«Etiam  circa  placentam  et  circa  manum  se  constringit,  et  a partu  lochia  re- 
«tinet.  Et  vicissim  placenta  educta  fibrae  uteri  grumos  sanguinis  et  lochia  con- 
» tractae  expediunt.» 

«Denique  etiam  circa  caput  evulsi  fetus  uterus  continuo  valide  se  contraxit 
«et  in  partu  circa  exeuntem  fetum,  circa  collum,  anteque  humeros,  etiam  funesto 


1)  Haller,  pag.  64.  Elementa  physiologiae,  Pars  VII.  Sect.  II.  Bonnae  1745. 

2)  Haller,  loc.  c.  'pag.  59. 

«eventu.  In  ulcere  uteri,  cum  vitriolum  solutum  injiceretur,  uterus  in  lapis  induruit, 
«ejusque  ostium  se  contraxit.  Unanimi  etiam  consensu,  uterus  in  doloribus  partu- 
«rientium  ita  induratur,  ut  lapidi  non  cedat,  digitosque  et  manum  obstetricis  et  bra- 
» cbium  vehementissime  comprimat,  ut  eorum  membrorum  saepe  usum  tollat,  vera- 
»que  convulsione  agitetur. « 

Accuratius  musculos  uteri  gravidi  Ludovicus  Calza,  artis  obstetriciae  in  uni- 
versitate literarum  Paduensi  professor,  in  disquisitionibus  suis  de  mechanismo  gra- 
viditatis descripsit ; cujus  sententias  Dr.  W e i g e 1 in  volumine  septimo  Archivi 
Physiologiae  Reilii  et  Autenriethii  nobiscum  communicavit. 

Calza  auctore  latum  musculorum  longitudinalium  stratum  sub  peritonaeo 
parietem  uteri  anteriorem  adscendens,  fundum  trajicere,  in  posteriore  denique  uteri 
pariete  descendere.  Sub  quo  strato  musculoso  fasciculum  musculorum  transversum 
tamquam  fasciam  latam,  quam  S an  tori  ni  fundam  appellavit,  super  fundum  uteri  se 
conferre.  Tunc  duos  musculos  circulares  inveniri , quorum  centris  tubarum  ostia 
inesse,  quorumque  margininibus  fines  corporis  uteri  definiri;  spatia  triangularia,  tan- 
gentibus inter  se  musculorum  circulis,  in  pariete  anteriore  et  posteriore  uteri  for- 
mata, fibris  muscularibus  longitudinalibus  expleri  , in  pariete  posteriore  fasciam 
fibrosam  ex  uno  ovario  ad  alterum  decurrere.  Quibus  sub  musculis  plura  fibrarum 
strata,  directione  obliqua  procurrentia,  interdum  annulos  formare  videri. 

In  collo  primum  stratum  musculorum  transversum  adesse,  sub  quo  stratum 
fibrarum  longitudinalium  ad  os  uteri  divergentium,  aliisque  cum  fibris  a parietibus 
oblique  descendentibus  annulos  plures  formantium  positum  esse;  tunc  aliud  muscu- 
lorum occurere  stratum  transversum,  quod  iterum  stratum  longitudinale  insequatur; 
hisce  stratis  muscularibus  externis  substantiam  fungosam  inultis  cum  cavernis  sup- 
positam, insequens  denique  musculorum  stratum  internum  tam  tenue  adesse,  ut 
cavernas  quasi  velamine  tegat. 

Novissimis  temporibus  Dr.  Pappenheim  (in  volumine  Archivi  Roseri  et 
Wunderlichi  tertio)  de  musculis  uterinis  scripsit  sub  titulo  : «Vorlaufige  Mittheilungen 
uber  den  Verlauf  der  Muskelfasern  in  der  schvvangern  menschlichen  Gebarmutter.« 
Uterus  humanus  gravidus,  ut  ait  Pappenheim,  praecipue  tribus  ex  stratis  muscu- 
laribus constat:  externo,  medio,  interno.  Quodque  stratum  pluribus  componitur 
stratis,  quae  id  proprium  habent,  ut  tam  crassities  fasciculorum  muscularium,  quam 
magnitudo  macularum  fibris  decussantibus  effectarum  augeatur,  ab  externis  interiora 
versus  in  strato  externo,  in  strato  interno  contra  ab  interioribus  exteriora  versus. 

Ex  scriptoribus  anatomiam  corporis  humani  tractantibus  nunc  aliquorum  opiniones 
de  structura  uteri  musculosa  allaturi,  inprimis  quae  hac  de  re  cl.  Fr.  Hildebrandt ]) 


1)  Hildebrandt:  Lehrbucb  der  Anatoraie  des  Menschen.  Braunschweig  1S03.  Bd.  III.  p.  631. 

dixit,  breviter  reddamus  : Quum  quaedam  uteri  irritabilitas  evidentius  eluceat,  fibras 
irritabiles  seu  carnosas  substantiae  ejus  inesse  concludendum  nobis  putat;  re  vera 
etiam  fibras  carnosas  obscuras,  partitu  directione  longitudinali  a fundo  ad  collum, 
partim  directione  transversa  decurrentes,  partim  obliquas  retiforme  inter  se  contextas 
in  parietibus  uteri  conspici  posse. 

CI.  Krause  ait  parietes  uteri  crassos  praecipue  ex  fibris  muscularibus 
laevibus  constare,  ita  quidem  ut,  in  superficie  parietum  tum  externa  quam  interna 
velut  in  strata  coacta,  in  mediis  parietibus  intervalla  majora  inter  se  relinquant. 
In  fundo  uteri  fibras  praecipue  ad  directionem  transversam,  in  parietibus  autem 
corporis  inprimis  secundam  axin  longitudinalem  protractas  esse,  in  Gervice  fibras 
decurrere  circulares ; sic  fibras  in  interioribus  parietum  partibus  rete  musculare 
formare. 

Accuratius  Huschke1 2)  musculos  uteri  descripsit.  Tres,  inquit,  regiones 
discerni  posse  in  utero  virgineo  ; extremam  quidem  fibris  ad  diversas  directiones 
inter  se  decurrentibus,  praecipue  autem  in  parte  anteriore  et  posteriore  longitudi- 
nalibus, media  in  parte  autem  transversis  compositum  esse. 

Regionem  musculorum  mediam  autem  in  corpore  uteri  fibras  longitudinales, 
transversales,  obliquas  praebere,  in  collo  contra  praeprimis  fasciculos  transversos. 

Regionem  internam  denique  fibras  vasis  sanguiferis  reticulatim  intertextas 
nobis  offerre. 

In  utero  autem  gravido  duo  fasciculorum  muscularium  laevium  strata,  externum 
fortius,  alterum  internum  tenuius,  diagnosci  posse,  quibus  tertium  stratum  vasculosum 
interjacere.  Stratum  externum  multis  fasciculis  fibrarum  longitudinalium,  ex  medio 
fundo  ad  medios  parietes  decurentium  formari;  sub  eodem  in  ipso  fundo,  stratum 
fibrarum  transversalium  ex  ligamentis  uteri  rotundis  ortum  inveni,  in  corpore  fibras 
obliquas  praevalere;  in  collo  denique  et  fibras  longitudinales  et  transversas  tenuissimas 
exsistere.  Stratum  internum  ita  tenue  esse,  ut  cavernas  substantiae  spongiosae  quasi 
velamine  tegat ; et  quidem  circa  ostium  tubarum  utrumque  musculum  circularem 
formare,  quorum  interstitia  repleantur  fibris  in  media  parietis  anterioris  posteriorisque 
superficie  longitudinalibus;  in  collo  autem  musculos  circulares  adesse. 

Opiniones  scriptorum  de  structura  tubarum  uteri  quoque  valde  inter  se  differunt 
Haller3)  hac  de  re  haec  fecit  verba:  «Tuba  Fallopiana  in  universum  canalis  est. 


1)  F.  Th.  Kr  aus  e : Handbuch  der  menschlichen  Anatomie.  2te  Auflage.  Hannover 1S41.  Bd.  I.  p.  700. 

2)  Samuel  Th.  v.  Soemmering:  Vom  Baue  des  menschlichen  Korpers.  Bd.  V.  Unigearbeitet 
v.  Huschke.  Lpzg.  1834.  p.  487. 

3)  Haller:  I.  c.  p.  102. 


11 


«ex  duobus  factus  membranis,  quarum  interna  longius  procurrit,  externa  brevius 
«terminatur.  Inter  eas  duas  membranas  aliquid  est  cellulosi,  quod  possit  cum  corpore 
«cavernoso  comparari.  Interna  membrana  mollis  est,  pulposa  et  tota  lineata,  lineis 
«tubae  longitudinem  sequentibus,  quae  pro  musculis  aliqui  habent. « 

Hasce  uteri  prolongationes,  cl.  Krause  ]),  inquit,  canales  esse  tortuosos 
longitudine  3!/4 — 4",  inter  laminas  ligamenti  uteri  lati  directione  transversa  pelveos 
decurrentes,  communicationem  inter  ovaria  uterique  cavum  efficiant.  Parietes  tubarum 
velamento  peritonaeali,  tunc  membrana  exteriore,  densa,  forti,  valde  vasculosa, 
fibrillis  cellulosis,  muscularibusque  laevibus  non  transverse  striatis  (latitudine 
Vi 75 — 1/25///)  contexta,  denique  membrana  mucosa  formari. 

Cl.  Huschke2)  structuram  tubarum  compositam  esse  ait;  externa  enim 
lamina  peritonaeali,  tunc  membrana  musculari,  quae  in  parte  sua  exteriore  fibras 
longitudinales,  in  parte  interiore  contra  fibras  circulares  musculares  laeves,  sine 
striis  transversis,  (latitudine  V175 — 1/25/')>  denique  membrana  mucosa  ad  directionem 
longitudinalem  complicata,  epithelio  cylindraceo  obtecta,  eas  conformari  censet. 

De  substantia  ligamentorum  uteri  rotundorum  etiam  sententiae  variae  profe- 
rendae sunt.  Et  quidem  Haller3)  haec  de  eorum  natura  nobis  tradidit:  «Natura 
«ligamenti  rotundi  cellulosa  est,  tamen  ut  ejus  cellulositatis  fibrae  longitudinem 
«sequantur.  Eas  fibras  multi  auctores  pro  musculosis  habuerunt,  quae  per  summum 
«uterum  arcum  facerent  cum  comparibus  et  uterum  in  penis  occursum  detraherent, 
«aut  a partu  in  contractione  adjuvarent,  quod  mihi  falsum  esse  videtur.« 

Cl.  Krause4 5)  ligamenta  uteri  rotunda  restes  rubras  esse  contendit,  contextas 
ex  fibrillis  muscularibus  uteri,  quae,  ex  pariete  anteriore  uteri  ortae,  sensimque 
tenuiores  factae,  majore  telae  cellulosae  copia  inter  se  recepta,  in  partem  pelveos 
anteriorem  et  inferiorem  decurrunt. 

Cl.  Huschke3)  ligamenta  uteri  rotunda,  peritonaeo  obducta,  fasciculos 
musculares  longitudinales  habere  censet,  qui  uterum  cum  musculis  externis  abdominis 
conjungant,  vasaque  et  nervos  involvant.  Ouos  fasciculos  musculares  ad  uterum 
versus  majore  crassitudine  esse  et  praecipue  in  graviditate  fortiores  evadere,  sic 
ut  ligamentum  dimidium  fere  exaequet  digitum. 

Variae  de  structura  vaginae  opiniones  graviores  hae  sunt;  scripsit  Haller6) 


1)  Krause  1.  c.  p.  695. 

2)  Huschke  1.  c.  p.  471. 

3)  Haller  I.  c.  p.  118. 

4)  Krause  1.  c.  p.  697. 

5)  Huschke  I.  c.  p.  482. 

6)  H al  1 er  1.  c.  p.  73. 

de  vagina : »Princeps  natura  vaginae  est  ex  crassa  cellulosa  stipata  et  extensili 
«tela,  crassior  eadem,  majoribus  vasis  perreptata,  ut  aliquid  carnosi  visa  sit  habere, 
«quod  tamen  ad  plexus  venosos  pertinet.  Eum  textum  cellulosum  pererrant  fibrae 
«aliquae  longitudinem  sequentes,  aliaeque  transversae,  aut  circulares,  robustae, 
«nondum  satis  liquidae  constitutae.  Certum  tamen  est,  contractilem  vim  in  vagina 
«residere,  quam  mas  in  coitu  feminae  accepto,  facile  percipiat  et  manus  etiam  obste- 
«tricis.  Anterius  sive  proprius  finem,  vagina  crassior  est,  ibique  fibras  carneas 
«vidi,  circulares. « 

Cl.  Krause  !)  parietes  vaginae  (crassitudine  1"')  valde  elasticas  membrana 
cellulosa  externa  valde  densa  et  forti,  stratum  planum  venarum  tortuosarum  inter 
se  communicantium  continenti,  intimaque  membrana  mucosa  formari  contendet. 

Cl.  Huschke1 2)  parietes  vaginae  (latitudine  1"' ) ductiles,  attamen  fortes  et 
elasticas  ait  compositos  esse  membranis,  ductibus  hujusmodi  propriis;  exteriora 
vaginae  tela  cellulosa  involvi ; tunc  stratum  vasculosum  strato  musculoso  aliorum 
ductuum  respondens  inveniri ; sic  vaginam  in  statum  erectionis  nec  non  in  statum 
pathologicum  (versionis,  prolapsus)  proferri  posse ; intimam  vaginae  partem  membrana 
mucosa,  epithelio  plano  obtecta,  multisque  plicis  et  glandulis  praedita,  conformari. 

Novissimis  temporis  Ko elliker  3)  primus  musculos  parietibus  vaginae  inesse 
contendit,  eosque  ita  descripsit:  «Unmittelbar  aussen  von  der  Schleimhaut  der 
«Vagina  finde  ich  eine,  besonders  wahrend  der  Schwangerschaft  und  bei  Frauen, 
«die  schon  geboren  haben,  entvvickelte  Muskelhaut,  die  jedoch  auch  im  jungfrau- 
«lichen  Zustande  leicbt  nachzuweisen  ist.  Dieselbe  beginnt  ani  Scheidengrunde, 
«erstreckt  sicli  nach  vorne  bis  zu  den  Vorhofszwiebeln  und  enthalt  namentlich  in 
«ilirem  vordern  Theile  ein  dichtes  Netz  von  Venen.  llire  Elemente  sind  zum  Theil 
«der  Liinge,  vorziiglich  aber  der  Ouere  nach  gerichtet  und  bestehen  aus  ausserst 
«zierlichen,  sehr  langen,  fein  auslaufenden , wellenformigen  Faserzellen,  die  ziemlich 
«leicht  sicli  isoliren  lassen.  Dieselben  messen  0,04  — 0,08///  in  der  Liinge, 
0,0016  — 0,004///  Breite  in  der  Mitte,  die  Kerne  0,08  — 0,12"'. 


1)  Kra  us  e 1.  c.  p.  703. 

2)  Huschke  1.  c.  p.  499. 

3)  Kolliker:  Beitrage  zur  Kenntniss  der  glatten  Muskelfasern  Zeitschrift  f.  Zoologie  von  Siebold 
und  Kolliker.  I.  Bd.  p.  74. 

CAPUT  II. 


Observationes  microscopicae  de  dispositione  et  decursu  stratorum 

muscularium  uteri  et  vaginae. 


Argumentum  ex  quo  affatim  eluceat,  fibras  musculares  telis  uteri  et  vaginae 
parietes  componentibus  reapse  inesse,  sine  remediis  artificialibus  difficilius  dedu- 
cendum est,  quod  fibrae  musculares  laeves  horum  organorum,  tela  conjunctiva  striata* 
quae  praesertim  collo  permulta  adest,  involvuntur.  Multo  facilius  fibrae  muscularem 
organicae  aliis  in  organis  cognosci  possunt,  sic  in  membrana  musculosa  canalis 
intestinalis,  quod  hoc  in  loco  strata  multo  arctius  cohaerentia  formant. 

Ratio  comperta,  a doctore  Paulsen  ])  commendata,  acido  nitrico  tractandi 
fibras  musculares  ad  certiorem  earum  cognitionem,  hoc  in  casu  quoque  probata  est; 
forma  quidem  propria  tortuosa,  quam  fibrae  musculares  organicae  diuturno  acidi 
nitriei  effectui  expositae  accipere  solent,  in  fibris  muscularibus  hominis  uteri  haud 
apparuit,  sed  colore  magnopere  flavo  tingebantur,  quo  clariores  conspiciebantur, 
quam  si  segmentum  substantiae  uterinae  sola  aqua  humefactum  erat. 

Si  segmenta  uteri  vel  vaginae  per  longius  temporis  spatium  viribus  acidi 
nitriei  exposita  erant,  fasciculi  musculares  dilabi,  singulaeque  fibrae  musculares 
laeves  evidentius  apparere  solebant,  propterea  quod  tela,  quae  singulas  fibras 
musculares  in  fasciculos  jungit,  conjunctiva  acido  nitrico  in  substantiam  nullam 
certam  formam  praebentem  mutatur. 

Singulis  fibris  muscularibus,  ut  nuclei  earum  apparerent,  acidum  aceticum 
exhibebatur. 

Consideraturis  nobis  in  proximis  pagellis  varias  superficies,  quas  in  fasci- 
culis fibrarum  muscularium  cultro  effecimus,  nonnulla  de  universali  eorum  in  segmentis 
habitu  praemittenda  videntur,  nulla  quod  ad  singulorum  fasciculorum  decursum  attinet 
habita  ratione. 

Si  culter  fasciculum  muscularem  secundum  axin  fibrarum  longitudinalem  tra- 
jecit, musculus  sub  microscopio  liniis  tenuioribus,  margines  singularum  fibrarum 
muscularium  significantibus,  ad  longitudinem  regulariter  striatus  videtur.  Si  contra 


1)  Fr.  Paulsen:  Diss.  inauguratis:  Observationes  micro -cheuiicae  circa  nonnullas  animalium  telas. 
Dorpati  Livonorum  1 848. 

fasciculos  musculares  transverse  persecueramus,  in  effectis  hoc  modo  superficiebus 
singulae  fibrae  persectae  tamquam  corpuscula  subrotunda  vel  angularia  apparebant; 
si  segmenta  haec  transversa  majore  aliquantulo  sunt  crassitudine,  adhibito  fortiore 
pressu  in  latus  convertuntur,  quo  efficitur  ut  longas  taenias  conspectu  habeamus, 
quarum  latitudo  par  est  segmentorum  crassitudini , quaeque  collocatis  arctius  inter 
se  fibrarum  muscularium  particulis  transverse  abscissis  componuntur.  Postquam 
segmentum  musculorum  transversum  per  longius  temporis  spatium  in  acido  nitrico 
jacuit,  ejusque  vires  connexum  inter  fibras  musculares  solverunt,  particulae  illae 
fibrarum  muscularium  diversis  directionibus  dilabuntur;  si  vero  pressum  nimis  fortem 
exhibueris  aut  comprimendo  traxeris,  penicilli  parvuli  vel  fimbriae  irregulares  exoriri 
videbantur  ; aut  perversae  istae  fibrarum  particulae  segmentorum  transversorum  figuras 
conformare  possunt  plus  minusve  regulariter  radiatas,  bacillis  retinae  tamquam  in 
vorticem  dilabentibus  persimiles.  Saepius  quoque  fieri  potest,  ut  singulae  particulae 
hunc  in  modum  prorsus  dilabantur  et  continuos  interdum  curvatim  decurrentes  fibra- 
rum tractos  formare  videantur,  quos,  si  fugacius  adspexeris,  fasciculos  musculares 
longitudinales,  striatos,  undulatos  facilius  habueris. 

Si  fasciculus  muscularis  cultro  ad  directionem  plus  minusve  obliquam  diffin- 
ditur, in  segmentis  hoc  modo  assequutis  praeter  superficiem  sectionis  obliquae  etiam 
striae  fibrarum  muscularium  longitudinalium  breves  apparent.  Segmenta  fasciculorum 
muscularium  obliqua  a segmentis  transversis  eo  discernuntur,  quod  in  illis  striae 
longitudinales  et  superficies  fibrarum  oblique  dissectarum  simul  adsunt,  dum  in  his 
tantum  superficies  fibrarum  transverse  dissectarum  conspiciuntur. 

Segmenta  fasciculorum  muscularium  sectione  obliqua  effecta  segmentis  trans- 
versis pressu  fortuito  paulisper  in  latus  perversis  similia  esse  possunt , sed  varia 
fibrarum  muscularium  longitudo  in  segmento,  quod  ubique  eandem  habet  crassitiem, 
discrimen  praebet,  quum  particulae  unius  ejusdemque  segmenti  sectione  obliqua 
effecti  semper  longiores  sunt,  quam  particulae  pressu  in  segmento  transverso  ortae. 
In  segmentis  etiam  obliquis  singulae  fibrae  musculares,  vi  acidi  nitrici  magis  solutae, 
compressae  et  distractae,  plus  minus  dilabuntur,  et  similes,  quales  in  segmentis 
transversis  sub  iisdem  conditionibus  exstiterant,  praebere  solent  imagines. 

Quamquam  segmenta,  ad  diversas  singulorum  fasciculorum  muscularium  regiones 
facta,  habitu  suo  microscopico  facile  discernuntur,  tamen  difficile  est  decursum  fasci- 
culorum muscularium  in  utero  ipso  ex  adspectu  supra  descriptorum  segmentorum 
distinctius  determinare,  praesertim  quum  culter  directionem  axis  organi  longitudinalis 
aut  transversalis  rarius  tantum  persequi  queat,  et  quum  fasciculi  musculares,  in 
utero  recenti  aut  axi  longitudinali  aut  transversae  paralleli  aut  oblique  decurrentes, 
in  eodem  utero  exsiccato  partim  ex  situ  normali  removeantur.  Quibus  impedimentis 

ani/no  uberius  perpensis,  tamen  inulta  segmenta,  a me  ex  utero  sumpta,  adeo  in 
ordine  stratorum  muscularium  consentire,  ut  obstacula  supra  dicta,  quin  disposi- 
tionem stratorum  muscularium,  rei  naturam  sequentem,  methodo  a nobis  exhibita 
cognoverimus,  impedire  neutiquam  potuerint,  confitendum  inibi  denique  censeo. 
Conatus  autem  investigandae  fibrarum  obliquarum  directionis  maximas  difficultates 
praebuit,  et  quidem  hac  in  re  multa  adhuc  disquisitionibus  renovatis  indagari  posse, 
lubenter  confiteor.  Ut  incertas  illas  res  quam  maxime  superarem  , segmenta  illa 
repetere  non  omisi,  et  rem  exegi  eo,  ut  in  certis  locis  segmenta  ad  directiones 
diversas  facerem;  praeprimis  decursum  fibrarum  muscularium  oblique  dissectarum, 
ubi  in  segmentis  longitudinalibus  aut  transversis  apparebant,  sectionibus  obliquis 
per  uteri  parietes  effectis,  accuratius  determinare  conatus  sum. 

In  vagina  facilius  quam  in  utero  fasciculi  musculares  substantiae  uterinae 
proprii  eorumque  segmenta  cum  musculis  vasorum  commutari  possunt;  inprimis  vasa 
compressa,  quorum  margines  cultro  persecti  sunt,  cum  segmentis  transversis  fasci- 
culorum muscularium  confundi  queunt,  quia  vasa  acido  nitrico  tractata  colorem 
musculorum  simulant. 

Attamen  disquisitionibus  meis  discrimen  certum  huic  rei  expertum  habeo : 
striae  enim  musculorum  vasorum  subtiliores  ei  magis  inter  se  propinquae  sunt 
quam  striae  musculorum  ipsius  substantiae  uteri  et  vaginae.  Vasa  minora  facilius 
distinguenda  suut,  quia  tamquam  tractus  angusti,  perlucentes,  ad  speciem  arboris  se 
diffindentes  conspiciuntur  sine  striis  transversis.  t 

Tela  conjunctiva  striata  cum  fasciculis  musculorum  permutari  nequeat,  quum 
striae  regulares  et  evidentius  distinctae  parallelae  fibrillis  muscularibus  effectae, 
desint;  et  quidem  tela  conjunctiva  massam  aequabilem,  obscure  interdum  et  irre- 
gulariter  striatam  praebet,  cujus  color  flavus,  vi  acidi  nitrici  effectus,  multo  clarior  est. 

Primum  observationes  de  musculis  uteri  virginei  et  gravidi,  tum  quae  de 
musculis  vaginae  perscrutatus  sum,  communicabuntur. 

« 1 . Dc  stratorum  uteri  muscularium  dispositione  et  decursu. 

In  describendis  uteri  musculis  tres  partes : fundum,  corpus,  collum  separatim 
tractabo  ; sequatur  tum  tubarum , rotundoruinque  uteri  ligamentorum  perlustratio. 

Ouamquam  corpus  et  fundus  uteri,  praecipue  gravidi,  cum  collo  si  compa- 
rantur, sejungi  inter  se  jure  nequeunt,  tamen  eorum  strata  muscularia  ita  inter  se 
discrepant,  ut  separata  utriusque  descriptio  non  immerito  liceat. 

Tubis  et  ligamentis  uteri  rotundis  praecipue  segmenta  effeci  secundum  axin 
longitudinalem  et  transversalem  ; utraque  autem  sectione  obliqua  persecari  necesse 
non  erat.  In  utero  sectiones  confeci  ad  tres  regiones:  sectiones  verticales,  axi 

longitudinali  parallelas,  medio  in  pariete  anteriore  et  posteriore;  sectiones  trans- 
versales axi  uteri  transversali  parallelas  per  totum  medium  parietem  anteriorem 
et  posteriorem;  quia  autem  quodque  gravius  discrimen  inter  partes  laterales  et  medias 
segmentorum  transversalium  deerat,  sectiones  verticales,  quae  partes  uteri  laterales 
trajicerent,  superfluae  videbantur;  ubi  ex  sectionibus  longitudinalibus  et  transversis, 
fasciculos  musculares  parietes  uteri  oblique  trajicientes  adesse,  patebat,  sectiones 
quoque  instituebantur  obliquae,  quae  decursum  eorum  accuratius  determinarent. 

1.  De  utero  humano  virgineo. 

Nonnullas  observationes  de  utero  humano  non  evoluto  praemittere  constitui, 
quae  si  satis  perscrutatus  non  sum,  hujusce  vitii  causam  in  numero  eorum  perparvo, 
quos  in  usum  meorum  disquisitionum  obtinere  potui,  ponendam  esse,  benevoli 
lectores  dijudicent. 

Primum  uterus  infantis  recentis  a partu  disquirebatur,  qui,  figuram  piriformem 
uteri  evoluti  nondum  assequutus,  speciem  cylindri  ab  anterioribus  ad  posteriora 
versus  compressi  praebebat,  et  discrimen  inter  corpus  et  collum  in  superficie 
externa  paulisper  tantum  exhibentis.  Longitudo  digitum  dimidium,  latitudo  ubi 
maxima  erat  quadrantem  exaequabat.  Uterus  hic,  per  longioris  temporis  spatium 
in  spiritu  vini  servatus,  tum  in  tabula  affixus  aereque  exsiccatus,  diminutam  offe- 
rebat magnitudinem  ac  parietes  adeo  pellucidos,  ut  cavum  duobus  cum  sinibus  in 
«tubas  exeuntibus  cognosci  posset.  Ouo  utero  sectione  verticali  in  duas  partes 
aequales  fisso,  a superficie  hoc  modo  effecta  cultro  tonsorio  segmenta  praescinde- 
bantur tenuissima,  quae  per  aliquod  tempus  acido  nitrico  tractata,  microscopio 
subjiciebantur. 

Imaginibus  microscopicis  plurium  segmentorum  ex  superficie  uteri  dissecti 
sumptorum  in  unam  figuram  compositis,  simulacrum  segmenti,  medium  parietem 
anteriorem  posterioremque  uteri  ad  axem  ejusdem  longitudinalem  trajicientis,  effe-  * 
cimus,  quale  in  figura  ])  prima  tabulae  adjectae  delineatum  est  (fig.  1.)» 

Ex  imagine  hujusce  superficiei  parietes  uteri  duobus  ex  partibus  compositos 
esse,  cognoscimus;  altera  interior  membrana  est  mucosa,  altera  exterior  musculis 
componitur.  Stratum  membranae  mucosae  pellucidum,  flavescens,  striis  longioribus 
et  brevioribus  interdum  ramosis,  vasa  eorumque  segmenta  significantibus,  inter- 
ruptum videtur;  stratum  musculare  contra,  exteriora  occupans,  natura  propria 


1)  A dno  tat  io:  Figurae  tal>ulae  adjectae  lithographicae  imagines  microscopicas  segmentorum  non 
accuratius  reddunt,  (<juod  fieri  si  debuit,  spatio  mullo  majore  oportuit),  sed  scliematice  delineatae  sunt,  ita 
ut  linea  una  multas  lineas,  punctum  unum  multa  puncta  significant ; inprimis  operam  dedi,  ut  dispositionem 
■variorum  stratorum  justamque  eorum  crassitudinis  rationem  accuratius  redderem. 

striata,  si  fasciculi  muscularis  secundum  axin  longitudinalem  fissi  sunt,  vel, 
fasciculis  muscularibus  transverse  persectis,  adspeelu  granuloso  aut  punctato, 
distingui  potest. 

In  fundo  uteri  hoc  modo  fissi  ad  exteriora  versus  tres  tractus  longitudinales 
undulatos,  margini  externo,  i.  e.  cavo  uteri  averso,  parallelos  secundum  directionem, 
longitudinalem  haud  clare  et  subtiliter  striatos  conspicimus.  Ab  hisce  tractibus  ad 
interiora  versus  oculos  si  convertimus,  acervos  granorum  maculis  storeae,  substantia 
non  clare  et  subtiliter  striata  formatae  et  axin  uteri  longitudinalem  sequentis, 
impositos  invenimus.  Intimam  denique  uteri  partem  membrana  mucosa  supra  descripta 
occupatam  habet. 

Tractus  longitudinales  minus  clare  striati,  margini  externo  paralleli  fundum  a 
pariete  anteriore  ad  posteriorem  versus  trajicientes,  tenues  sunt  fasciculi  musculares 
longitudinales. 

Quamquam  striatio  horum  tractuum  minus  clara  apparet,  tamen  tractus  illos 
fasciculos  musculares  esse,  contendere  mihi  liceat,  respicienti  ad  habitum  uteri 
magis  evoluti,  cujus  in  loco  congruo  similes  fasciculos  musculares  longitudinales 
semper  inveni.  Tractus  illi  longitudinales  vasa  haberi  nequeant,  quia  neque  opinio 
talis  cum  striis  longitudinalibus  congruit,  neque  in  hoc  uteri  evoluti  parte  vasa 
hoc  modo  decurrentia  reperiuntur ; praeterea  autem  vasa  arboratim  se  diffindunt 
neque  eandem  ubique  latitudinem  exaequare  possunt ; huc  accedit  ut  in  marginibus 
segmenti  tenuioribus  strias  tractuum  evidentius  discernamus. 

Storea,  quam  substantia  format  subtiliter  striata,  fasciculis  muscularibus 
longitudinalibus  retiforme  inter  se  contextis  constat,  dum  acervi  granorum  maculis 
storeae  interpositi  imaginem  fasciculorum  muscularium  transverse  dissectorum  offerunt; 
quae  stratorum  dispositio  uteris  quoque  magis  evolutis  inest. 

Corpus  hujusce  uteri  ad  exteriora  versus  tractus  parallelos  e fundo  descen- 
dentes, numero  autem  pauciores  praebet ; quorum  in  latere  interiore  identidem  storea 
se  extendit  tenuis,  striata,  cujus  maculis  granorum  acervi  inspersi  sunt.  Imaginis 
interpretatio  eadem  est  atque  in  fundo  : et  quidem  in  parte  exteriore  nonnulli  con- 
spiciuntur fasciculi  musculares  longitudinales,  parietibus  paralleli  decurrentes  ; dum 
in  parte  autem  interiore  fasciculi  musculares  teneri,  transverse  dissecti,  intertextis 
fasciculis  muscularibus  longitudinalibus  separantur. 

In  collo  autem  substantiae  subtiliter  striatae  modo  inveni  stoream,  cujus  in 
maculis,  quae  directione  sua  longitudinali  cum  margine  parietum  externo  parallelae 
decurrunt,  angusti  granorum  acervi  inspersi  sunt.  Ergo  in  collo  uteri  tenues  fasci- 
culos musculares  et  longitudinales  et  transversales,  retiforme  inter  se  contextos 
habemus. 

Uterus  puellarum  neonatarum  igitur  componitur:  strato  fasciculorum  muscula- 
rium longitudinalium  cum  axi  uteri  longitudinali  parallele  decurrente,  quod  in  pariete 
uteri  anteriore  incipiens,  trajecto  fundo,  in  parietem  posteriorem  evadit,  nec  non 
superne  descendens,  antequam  collo  excipiatur,  paullatim  evanescit;  sub  hoc  autem 
stratu  storea  adest  muscularis,  fasciculis  muscularibus  longitudinalibus  et  circularibus 
retiforme  inter  se  contextis,  quae  pfaecipue  directionem  fasciculorum  muscularium 
longitudinalium  sequitur. 

Porro  uterus  imcllulae  quinque  vel  sex  annorum } longitudine  1",  latitudine 
quoad  maxima  ]/3" , metbodo  supra  descripta  disquirebatur.  Imago  microscopica, 
quam  paries  hujus  uteri  tam  anterior  quam  posterior  ad  lineam  medianam  persectus 
nobis  offert,  figura  tabulae  altera  delineata  est  (fig.  2 et  3). 

In  hac  quoque  figura  inprimis  duas  varias  inter  se  differentes  distinguere 
possumus  substantias  quibus  uteri  parietes  componuntur:  alteram  quidem  interiorem 
membranam  mucosam,  alteram  exteriorem  substantiam  muscularem,  quas  jam  supra 
pluribus  explicavi.  Striae  substantiae  muscularis  in  proposito  ultero  jam  clariores 
se  praestant. 

In  strato  musculari  fundi  hujusce  uteri  sex  tractus  subtiliter  striatos,  margini 
parallele  decurrentes,  quorum  inferiores  minore  sunt  latitudine,  nec  non  foramina 
nonnulla  rotunda,  angustis  limitibus  determinata,  et  tractibus  bis  interposita  con- 
spicimus; tunc  interiora  versus  angustam  substantiae  dense  striatae  stoream,  cujus 
in  maculis  acervi  granorum  impositi  sunt , invenimus.  Tractus  illi  dense  striati 
fasciculos  musculares  ad  directionem  fibrarum  longitudinalem  dissectos  significant ; 
foramina  illis  interposita  rotunda  vasa  transverse  persecta  habeantur ; storea  denique 
fasciculis  formatur  muscularibus  longitudinalibus  eodem  modo  inter  se  conjunctis, 
quibus  fasciculi  musculares  circulares  interjacent. 

Coipus  hujus  uteri  exteriora  versus  tractus  longitudinales,  margini  parallele 
productos,  eorum  in  latere  interiore  stoream  cum  maculis  longitudinalibus,  acervis 
granorum  impletis,  adjacentem  nobis  offert.  Ergo  in  substantia  corporis  musculari 
primum  nonnullos  fasciculos  musculares  longitudinales , tamquam  prolongationes 
fasciculorum  muscularium  longitudinalium  fundi  exteriorum,  marginibus  externis 
parallele  decurrentes  habemus  ; dum  fasciculi  musculares  longitudinales  fundi  inte- 
riores in  corpus  descendentes,  ibique  inter  fasciculos  musculares  circulares  (fig.  2), 
acervis  granorum  explicatos,  se  diffindunt  et  retiforme  contexunt.  Ouam  fascicu- 
lorum muscularium  dispositionem  segmenta  etiam  corporis  transversa,  in  figura 
tertia  delineata,  plane  confirmant. 

In  cervice  hujus  uteri  exteriora  versus  tractum  dense  ac  parallele  striatum,  secun- 
dum margines  decurrentem,  tum  substantiae  illae  striatae  stoream,  cujus  in  maculis  acervi 


granorum  impositi  sunt,  conspicimus.  Conspecta  ita  explicare  debemus:  in  parte  exteriore 
colli  fasciculus  muscularis  longitudinalis  inde  a corpore  in  cervicem  descendit,  tum  fasci- 
culi musculares  longitudinales  et  transversales  retiforme  inter  se  contexti,  insequuntur. 

Si  totum  hunc  uterum  consideramus,  hic  quoque  in  parte  ejus  exteriore  stratum 
fasciculorum  muscularium  longitudinalium,  qui  in  pariete  anteriore  incipientes,  fundo 
trajecto,  in  parietem  posteriorem  procedunt,  invenimus.  Ouod  stratum  fasciculorum 
muscularium  longitudinalium  in  fundo  valde  crassum , ita  ut  totam  fere  fundi  erassi- 
tiem  exaequat,  dum  interiora  versus  tantum  storea  angusta  fasciculorum  muscu- 
larium longitudinalium  et  circularium  accedit ; in  corpore  autem  ejusdem  uteri 
stratum  istud  fasciculorum  muscularium  longitudinalium , tenuius  ubi  evasit, 
storea  fibrarum  longitudinalium  et  circularium,  interiora  versus  posita,  quoad  crassi- 
tiem  superatur.  In  collo  vero  stratum  fasciculorum  muscularium  longitudinalium 
tenuissimum  est  et  interiora  versus  rete  fibrarum  muscularium  longitudinalium  et 
transversalium  ad  axin  longitudinalem  protractum  insequitur. 

Superficies  sectione  transversa  per  tubam  hujus  uteri  recuperata,  quam  figura  4 
offert,  exteriora  versus  telam  flavescentem,  irregulariter  striatam,  nec  non  inse- 
quentes  tres  tractus  fibrarum  undulatos,  cavum  canalis  acervis  cellularum  epithe- 
lialium impletum  circumdantes,  microscopii  ope  disquirentibus  praebet.  Tela  haec 
externa  telam  conjunctivam,  tractus  orbiculatim  canalem  circumdantes  fasciculos 
musculares,  maculae  hic  et  illic  dispersae  vasa  persecta  significant. 

Jam  consideratis  uteris  non  evolutis  ad  pervestigandum  uterum  virginis  duo- 
deviginti annos  natae  nunc  transeamus.  Uterus  hic,  qui  ad  latitudinem  l1/4//, 
crassitiem  2/3"  exaequabat,  methodo  supra  indicata  praeparatus  et  in  duas  partes 
aequales  cultro  dissectus ; superficiei  artificialis  imaginem , ex  simulacris  segmen- 
torum singulorum  microscopii  ope  perlustratorum  compositam,  figura  tab.  quinta  (fig.  5) 
nobis  ostendit.  Ibidem  quoque  parietes  uteri  duabus  partibus  inter  se  discrepantibus 
formari  videmus,  quarum  altera  quidem  membrana  mucosa,  interiora  occupat,  dum 
altera  crassior,  substantia  muscularis,  exteriora  tenet. 

In  exterioribus  substantiae  fundi  muscularis  stratum  ad  longitudinem  striatum, 
0,4'"  latum,  margini  segmenti  externo  paralleliter  decurrens  conspicimus  ; insequitur 
tum  ad  interiora  versus  stratum  acervis  granulorum  compositum,  eandemque  praebet 
latitudinem  atque  illud,  fibrarum  denique  longitudinalium  storea,  cujus  maculas 
angustas  granorum  acervi  explent,  latitudine  1"',  se  nobis  offert.  Reti  huic  ab 
interioribus  stratum  adjacet  granulosum,  quod  in  vertice  fundi  quidem  , latitudinem  1"' 
exaequat,  inde  ad  parietes  versus  tenuius  factum  denique  evanescit ; deinde  stratum 
fibrarum  longitudinalium,  latitudine  0,2"',  usque  ad  parietes  productum  visitur : tum 
rete  fibrarum  longitudinalium  conspicimus,  cujus  maculae  acervis  granorum  impletae 

sunt,  latitudine  1"',  quodque  stratum  fibrarum  longitudinalium,  1/2///  latum,  inse- 
quitur; postremo  denique  stratum  ejusdem  latitudinis,  cumulis  punctorum  majorum 
adhaerentibus  cum  particulis  fibrarum  compositum,  apparet. 

Permagna  stratorum  diversorum  in  fundo  multitudo  dispositionem  musculorum 
varias  directiones  sequi  indicat,  et  quidem  primum  stratum  fasciculorum  muscularium 
tenuium,  margine  superficiei  cultro  dissectae  parallele  decurrentium,  habemus,  quod 
in  pariete  anteriore  incipit,  fundo  trajecto,  in  parietem  posteriorem  descendit.  Tum 
rete  fasciculorum  muscularium  longitudinalium,  ab  interioribus  posteriora  versus  per 
fundum  provectum  ejusque  in  maculis  fasciculos  musculares  ab  altero  fundi  latere  ad 
alterum  decurrentes  impositos  conspicimus;  deinde  stratum  invenimus  fibrarum  muscu- 
larium altero  a latere  ad  alterum  fundum  trajicientium,  cui  stratum  fibrarum  muscu- 
larium, fundum  ab  anterioribus  ad  posteriora  versus  percurrentium,  suppositum  est, 
quaeque  ambo  strata  ad  corpus  finiuntur ; tum  iterum  storea  fasciculorum  muscu- 
larium longitudinalium,  ab  interioribus  posteriora  versus  fundum  trajicit,  dum  maculae 
ejus  fasciculis  muscularibus  altero  ab  latere  fundi  ad  alterum  pervaduntur ; subinde 
nonnulli  fasciculi  musculares  longitudinales  ab  interioribus  posteriora  versus  fundum 
transgressi  inveniuntur ; postremum  denique  nonnulli  fasciculi  musculares  paullisper 
modo  obliqui,  ita  ut  eandem  fere  atque  axis  uteri  transversa  teneant  directionem, 
a nobis  conspiciuntur. 

Ouam  fasciculorum  muscularium  dispositionem  superficies  etiam  corporis  sectione 
transversa  effecta,  in  figura  tabulae  sexta  delineata,  plane  confirmat. 

Conspicienti  imaginem  superficiei  corporis  hujusce  uteri  ad  lineam  medianam 
dissecti  primum,  aeque  atque  in  fundo,  stratum  tractuum  ad  longitudinem  striatorum, 
latitudine  0,5"',  axi  corporis  longitudinali  parallele  decurrens  apparet;  tum  stratum 
granulorum,  ejusdem  latitudinis  visitur,  cui  interiora  versus  storea  cum  maculis  lon- 
gitudinalibus, quibus  acervi  granorum  impositi  sunt,  latitudine  l'"t  succedit;  demum 
iterum  stoream  fibrarum  longitudinalium,  cujus  maculae  majoribus  punctis  cum  par- 
ticulis fibrarum  abscissis  cohaerentibus,  impletae  sunt,  animadvertimus. 

Quam  corporis  imaginem  ita  explicare  debemus:  corpus  exteriora  versus  strato 
fasciculorum  muscularium  axi  longitudinali  parallelo  circumdatur;  sub  eo  stratum 
fasciculorum  muscularium  circularium  se  extendit;  tum  fasciculorum  muscularium  lon- 
gitudinalium stoream , cujus  in  maculis  fasciculi  musculares  circulares  decurrunt, 
conspicimus.  Quum  autem  imago  superficiei  corporis  transverse  persecti,  in  figura 
septima  deposita,  hoc  loco  simulacrum  persimile  praebeat,  praeter  quod,  dum  fasci- 
culi musculares  longitudinales  transverse  dissecti  sunt,  fasciculi  musculares  trans- 
versales hic  ad  longitudinem  striati  apparent  et  retiforme  cum  maculis  transversis, 
quibus  singuli  fasciculi  storeae,  fasciculis  enim  muscularibus  longitudinalibus  formatae, 

impositae  sunt,  se  contexunt  — concludere  debemus:  hoc  in  strato  dua,  se  vicissim 
trajicientia  formari  retia  muscularia,  quorum  alterum  fasciculis  longitudinalibus,  alte- 
rum fasciculis  circularibus  inter  se  contextis  efficitur.  Demum  interiora  versus  > 
fasciculorum  muscularium  tenerorum  stoream  invenimus,  cujus  in  intervallis  latis 
fasciculi  musculares  obliqui,  eandem  fere  atque  axis  transversa  directionem  tenentes 
decurrunt. 

In  cervice  hujusdem  uteri  exteriora  versus  stratum  granulorum  conspicimus, 
tum  stoream  fibrarum  longitudinalium  cum  maculis  longis,  quibus  granorum  acervi 
ad  interiora  versus  majorem  crassitudinem  exaequantes,  inspersi  sunt ; ergo  cervix 
exteriora  versus  stratum  fasciculorum  muscularium  circularium  habet,  cui  interiora 
versus  retia  fasciculorum  muscularium  longitudinalium  et  circularium  vicissim  sese 
trajicientia  insequuntur.  Quam  fasciculorum  muscularium  dispositionem  superficies 
etiam  colli  transverse  dissecta,  in  figura  tabulae  octava  delineata,  plane  confirmat. 

Imago  microscopica  segmenti  tubarum  bujusce  uteri,  sectioue  transversa  effecti 
jn  figura  tabulae  nona  (fig.  9)  delineata  est:  cavum  canalis  tribus  vel  quatuor  tractibus  ad 
axin  longitudinalem  striatis  circumdatum  videmus,  cui  in  exteriora  versus  substantia 
irregulariter  striata,  flavescens  adjacet.  Qua  ex  imagine  parietes  tubarum  tela  con- 
junctiva, interiora  versus  autem  strato  fasciculorum  muscularium  circularium  constare 
concludimus. 

Superficiem  ligamenti  rotundi  hujus  uteri  , sectione  axin  longitudinalem  ejus 
sub  angulo  recto  trajiciente  effectam,  figura  tabulae  decima  nobis  offert.  Media  in 
figura  dua  permagna  puncta  parvis  granorum  acervis  circumdata  conspicimus;  utraque 
(puncta  et  acervi)  substantia  irregulariter  striata,  flavescente  involvuntur.  Puncta 
illa  dua  vel  maculae  obscurae  vasa  persecta  majora,  acervi  granorum  autem  fasciculi 
musculares  tenues  transverse  dissecti  habeantur,  nec  non  tela  conjunctiva  inter  se 
conjunguntur.  Ergo  ligamentum  rotundum  uteri  tantum  fasciculos  musculares,  cum 
axi  longitudinali  ejus  parallele  decurrentes  continere  videtur. 

Ex  observationibus  supra  dictis  fundum,  corpus  et  collum  uteri  virginei  partim 
quidem  in  dispositione  stratorum  muscularium  consentire  elucet,  attamen  discrimina 
etiam  praeprimis  diverso  numero  stratorum  singularum  partium  explicanda  adesse, 
nemo  gnarus  neget.  Ut  discrimina  haec  melius  perspiciamus,  in  contemplanda  fasci- 
culorum muscularium  dispositione,  quam  superficies  cultro  effecta  (fig.  5)  nobis  red- 
dit, non  singula  ad  directiones  varias  decurrentia  considerare,  sed  pluria  strata 
fasciculorum  muscularium  ad  diversas  regiones  decurrentia  in  unum  complecti,  magis 
idoneum  mihi  videtur.  Quum  in  ductibus  musculosis  corporis  fasciculos  ad  directio- 
nem transversam  et  longitudinalem  decurrentes  pro  uno  strato  musculari  habere 
soleamus,  in  duobus  stratis  vicinis  in  unum  conjugendis  numerum  stratorum  muscu- 

larium  minorem  reddere  itaque  dispositionem  stratorum  muscularium  uteri  brevi  in 
conspectu  ponere,  in  pervestigando  utero  etiam  non  immerito  liceat.  Ergo  stratum 
fasciculorum  muscularium  longitudinalium  nec  non  aliud  stratum  fasciculorum  muscu- 
larium circularium,  quod  interiora  versus  insequitur,  tamquam  stratum  unum  muscu- 
lare considerabimus;  aut,  ubi  stratum  fasciculorum  longitudinalium  stratum  fasci- 
culorum muscularium  oblique  decurrentium  interiora  versus  insequitur,  aut,  ubi  fasciculi 
musculares  longitudinales  et  circulares  retiforme  inter  se  contexti  sunt,  tamquam 
de  uno  tantum  strato  musculari  loquemur. 

Ouo  facto  in  fundo  uteri  virginei  quinque  tantum  strata  muscularia  discerni- 
mus: primum  stratum  (fig.  5,  a)  straturis  meris  fasciculorum  muscularium  longitudi- 
nalium et  transversalium  componitur;  stratum  alterum  (b)  rete  musculare  fibrarum 
longitudinalium  et  transversalium,  in  quo  fibrae  longitudinales  praevalent,  intuenti 
praebet;  deinde  stratum  tertium  (c),  paullulo  crassius,  straturis  fibrarum  transver- 
salium externarum  et  fibrarum  longitudinalium  internarum  compositum,  reperitur;  tum 
stratum  quartum  (d),  eandem  latitudinem  exaequans,  reti  musculari  fasciculorum  lon- 
gitudinalium et  transversalium  conformatum  apparet;  postremo  denique  stratum  quintum 
(e)  stratura  fasciculorum  longitudinalium  exteriore  et  fasciculis  obliquis,  paullulo  ab 
axi  transversa  divergentibus,  muscularibus  compositum  invenimus. 

Fasciculi  longitudinales,  in  singulis  stratis  commemorati,  altero  in  pariete  in- 
cipientes, fundo  trajecto,  in  alterum  parietem  decurrunt;  fasciculi  transversales  in 
vertice  fundi  altero  ab  latere  in  alterum  decurrentes  reapse  directionem  transversam 
tenent,  dum  in  pariete  ejus  iteriore  et  posteriore  cognomine  fibrarum  circularium 
aptius  afficiuntur. 

Si  in  corpore  etiam  stkdturas  duas  vicinas,  quarum  fasciculi  directionem  di- 
versam tenent,  in  unum  stratum  musculare  complectimur,  tria  rursus  in  eodem  strata 
discernere  possumus  ita  stratum  exterius  (fig.  5.  f.)  stratura  fasciculorum  longitudi- 
nalium, quibus  denuo  interiora  versus  fasciculi  circulares  adjacent,  formatum  discer- 
nitur. Deinde  rete  musculare  (g)  fasciculorum  tenuium,  ad  directionem  longitudinalem 
et  transversam  procurrentium  et  inter  se  retiforme  contextorum  apparet.  Denique 
etiam  stratum  intimum  (b)  rete  nobis  offert  musculare  fasciculis  muscularibus  longi- 
tudinalibus tenuioribus  et  fasciculis  obliquis  paullo  crassioribus , directionem  uteri 
transversam  paene  aequantibus  conformatum. 

Superficies  cervicis  externa  fasciculis  muscularibus  circularibus,  in  straturam 
(i)  angustam  compressis  circumdatur ; quos  interiora  versus  permagnum  insequitur 
rete  musculare  (k)  cujus  fibrae  longitudinales  praevalent,  dum  fibrae  transversales 
in  fasciculos  tenues,  sed  longiores  compressae  sunt. 

Hisce  ex  observationibus  evidentius  elucet,  fundum  duobus  stratis  validiorem 
esse  quam  corpus,  et  in  cervice  tantum  unum  stratum  et  dimidium,  stratura  fibrarum 
circularium  externa  formatum  adesse.  Ergo  numerum  stratorum  ex  fundo,  per 
corpus,  ad  cervicem  versus  minorem  fieri  elucet. 

Adspectu  quidem  imaginis  schematicae  omnium  partium  uteri  ad  lineam  media- 
nam persectarum  obiter  computare  possumus,  quo  modo  numerus  stratorum  ex  fundo 
in  collum  versus  diminuatur.  Stratum  fundi  musculare  (c)  in  corpore  ejusdem  uteri 
non  reperimus  ; stratis  fundi  muscularibus  (b  et  d)  stratum  corporis  musculare  non 
separatum  (g)  respondere  videtur ; postremum  denique  in  cervice  stratum  musculare 
fundi  et  corporis  externum  in  solam  straturum  fibrarum  muscularium  circularium 
coactum  esse  videtur,  et  strata  muscularia  corporis  (g  et  h)  in  strato  musculari 
cervicis  ampliore  (k)  reperire  possumus. 

Contemplaturis  nobis  denique  uterum  totum  haec  dispositio  stratorum  muscu- 
larium ejus  ita  nobis  se  obtulit.  Extremas  partes  stratum  fibrarum  muscularium 
longitudinalium  et  circularium,  quarum  illae  ad  collum  evanescunt,  occupat.  Deinceps 
rete  musculare  fibrarum  longitudinalium  et  circularium  inter  se  contextarum  adest, 
quod,  simplex  in  cervice  incipiens,  in  corpore  in  duas  partes  in  fundo  autem  in 
tres  partes  se  diffindit.  Partium  hujusce  retis  in  corpore  sitarum  interior  fasciculis 
majoribus  oblique  circularibus  et  longitudinalibus  excellit ; partium  contra  trium 
in  fundo  positarum  intima  eo  praecipue,  quod  fibrae  interiores  obliquae  a fibris  exte- 
rioribus longitudinalibus  discedunt,  quo  adspectus  retiformis  evanescit,  insignitur, 
dum  reliquae  duae  partes  retis  muscularis  interposito  strato,  fibris  transversis  et 
longitudinalibus  paucioribus  formato,  quod  in  ceteris  uteri  partibus  reperiri  nequit, 
altera  ab  altera  sejunguntur. 

Ubicunque  de  fibris  longitudinalibus  aut  ad  rete  musculare  pertinentibus,  aut 
mere  provectis  loquuti  sumus,  decursum  eorum  a pariete  anteriore  incipientem, 
trajecto  fundo,  in  parietem  posteriorem  se  continuare  statuere  debuimus. 

Fibrae  corporis  circulares  aut  transversales  uterum  semper  ad  axin  ejus  trans- 
versam decurrentes  circumdant.  Fibrae  obliquae,  aut  directionem  fibrarum  longi- 
tudinalium aut  transversalium  paene  exaequantes,  ad  rete  musculare  pertinent  aut 
in  vertice  fundi  axin  ejus  transversam  sequentes  decurrunt. 

Comparanti  mihi  uterum  virgineum  cum  minus  evolutis,  quantum  ex  disqui- 
sitionibus eorum  perpaucis  a me  institutis,  dijudicari  licet,  strata  fibrarum  circu- 
larium posteriore  tantum  tempore  exoriri  videntur,  quia  in  uteris  non  evolutis  modo 
fibras  longitudinales  retiaque  muscularia  in  adspectum  nostrum  se  contulerunt. 

II.  De  utero  hominis  gravido. 

Quum  uterum  gravidum  recentem  in  disquisitionum  usum  non  obtinerem, 
musculos  ejus  cultro  praeparando  perscrutari  non  potui.  Attamen  uteri  jam  per 
longioris  temporis  spatium  in  spiritu  vini  servati,  methodo  supra  descripta  disquisiti 
sub  microscopio  imagines  valde  clares  nobis  offerebant. 

Praeprimis  uterus  feminae  brevi  post  partum  mortuae  microscopio  a memet 
subjectus  est,  ejusque  auxilio  perlustratus  habitu  suo  cum  uteris  gravidis  serius 
disquisitis  valde  consentiebat ; quidam  autem  uterus  ex  graviditatis  mense  septimo 
parietibus  suis  multo  tenuioribus  adeo  a ceteris  differebat  ut,  nulla  magnitudinis 
ratione  exhibita,  musculorum  ordine  provectus  uterum  virgineum  sine  ullo  dubio 
eum  habueris. 

Uterus  feminae,  quae  modo  peperat,  longitudinem  3/4',  latitudinem  Va',  scilicet 
in  fundo,  exaequabat;  parietes  fundi  maximaeque  corporis  partis  crassitiem  1",  in 
collo  autem  tantum  1/3//  habebant.  Eodem  modo  atque  colli  parietes  minus  cras- 
siores erant  cum  utero  non  gravido  comparati,  collum  ad  longitudinem  etiam  non 
ita  extensum  conspicitur,  ut  jam  corpus  et  fundus,  quae  partes,  cum  collo  si  com- 
parantur, valde  differunt,  quum  graviditate  effecta  uteri  amplitudo  in  iis  praecipue 
sedem  collocare  videatur. 

Segmenta  cultro  tonsorio  ex  superficie  sectionis  uterum  in  duas  partes  aequales 
diffindentis  sumpta,  schematice  iu  figura  11  composita  sunt.  Inspicienti  hanc  figuram 
membrana  uteri  mucosa  cum  strato  musculari  valde  amplificato  comparata  valde 
minuta  apparet,  nisi  in  collo,  ubi  largior  facta  est. 

Fundus  exteriora  versus  stratum  (crassitudine  3/4"")  nobis  praebet  fascicu- 
lorum muscularium  longitudinalium,  valde  tenuiorum,  qui  m argiti  i externo  non  paralleli 
decurrunt,  sed  angulo  acuto  cum  eodem  contingunt.  Insequitur  stratum  fascicu- 
lorum muscularium  crassiorum,  transverse  dissectorum  (crassitudine  V2'").  Subinde 
stratum  (crassitudine  IV2"')  fasciculorum  muscularium  longitudinalium,  quos  major 
telae  cellulosae  copia  in  tractus  dividit,  deinceps  stratum  musculorum  transverse  dis- 
sectorum, IV2"'  crassum,  discernimus.  Tum  demum  stratum,  J.V2"'  crassum, 
fasciculorum  muscularium  longitudinalium , ad  corpus  versus  tenuius  factum  denique 
evanescens  conspicitur.  Exinde  stratum,  3/4///  crassum,  fasciculorum  muscularium 
transverse  persectorum,  ad  corpus  versus  angustius  factum  ac  denique  evanescens 
reperitur.  Inde  stratum,  3/4///  crassum,  fasciculorum  musculorum  longitudinalium, 
tum  demum  stratum,  IV2"'  crassum,  fibrarum  muscularium  oblique  persectarum, 
directionem  transversam  paene  sequentium,  discernimus.  Postremo  denique  rete 
fibrarum  longitudinalium  musculare,  IV2"'  crassum,  cujus  iu  maculis  fibrae  muscu- 
lares transverse  dissectae  impositae  sunt,  conspicimus. 

Fibrae,  quas  figura  tabulae  II  nobis  in  fundo  ad  longitudinem  decurrentes 
ostendit,  ex  pariete  anteriore,  fundo  trajecto,  in  parietem  posteriorem  se  convertunt, 
dum  fibrae  transverse  dissectae  in  vertice  fundi  altero  ab  latere  in  alterum  se  pro- 
ducunt, in  parietibus  fundi  autem  circulares  fiunt. 

Corpus  liujusce  uteri  exteriora  versus  stratum , 3/4  crassum  fasciculorum 
muscularium  longitudinalium  tenuium,  sub  angulo  acuto  cum  marginibus  exterioribus 
convenientium,  nobis  praebet.  Insequitur  stratum,  2'"  crassum,  fasciculorum  muscu- 
larium transverse  dissectorum,  qui  fortiores,  rotundati  vel  adjacentibus  fasciculis 
prementibus  multanguli,  multaque  tela  conjunctiva  conjuncti  sunt,  tum  stratum,  2'" 
crassum,  fasciculorum  muscularium  longitudinalium,  majore  telae  conjunctivae  copia 
inter  se  junctorum,  conspicimus.  Deinde  stratum,  2 " crassum,  fasciculorum  muscu- 
larium transverse  dissectorum,  postremo  denique  rete  musculare  fasciculorum  lon- 
gitudinalium, 5"'  crassum,  cujus  in  maculis  fasciculi  musculorum  transverse  dis- 
sectorum angusti  impositi  sunt  , se  nobis  offerunt. 

In  corpore  etiam  fasciculi  musculares  longitudinales  axi  longitudinali  paralleli 
decurrunt,  dum  omnes  fasciculi  transverse  dissecti  corpus  orbiculatim  circumdant. 

Exteriora  colli  stratum,  Va'"  crassum,  fasciculorum  muscularium  transverse 
dissectorum,  in  angustos  tractus  coactorum  occupat,  dum  rete  fasciculorum  longi- 
tudinalium , 2"'  crassum  , cujus  in  maculis  fasciculi  musculares  transverse  dissecti 
impositi  sunt,  interiora  versus  insequitur. 

Segmenta  transversa,  singulis  tribus  uteri  partibus  exsumpta,  in  figuris  6.  7.  8„ 
delineata,  offerunt  imagines  fasciculorum  muscularium  dispositionis,  quae  cx  segmentis 
longitudinalibus  horum  partium  ordini  fasciculorum  muscularium  jam  sat  cognito  ac- 
curatius respondet.  Ubique  in  segmentis  longitudinalibus  fasciculi  musculorum  lon- 
gitudinales apparent,  in  segmentis  transversis  fasciculi  musculares  transverse  persecti 
videntur;  e contrario  fasciculi  musculares  transerve  persecti  segmentorum  longitu- 
dinalium in  segmento  transverso  fasciculos  longitudinales  se  nobis  praebent. 
Fasciculi  oblique  decurrentes  in  utroque  segmento,  tam  transversali  quam  longitu- 
dinali, oblique  dissecti  apparent.  Rete  musculare  fibrarum  longitudinalium  cum  in- 
terpositis fibris  transverse  dissectis,  in  segmento  transverso  quoque  rete  musculare 
praebet,  eo  tantum  discrimine,  ut  fibrae  transverse  dissectae  segmenti  longitudinalis 
hoc  loco  rete  efficiant,  cujus  in  maculis  fibrae  longitudinales  segmenti  longitudinalis 
transverse  dissectae  conspiciuntur. 

Segmentum  tubarum  hujusce  uteri  transversum , in  figura  adjectae  tabulae  12 
delineatum,  tres  fasciculos  musculares  circa  cavum  canalis  decurrentes,  substantia, 
quae  telam  conjunctivam  significat,  irregulariter  striata  involutos  nobis  offert. 

In  segmento  ligamentorum  uteri  rotundorum  transverso,  quod  figura  tabulae  23 

nobis  explicat,  multos  fasciculos  musculares,  tela  conjunctiva  involutos  conspicimus. 
Idem  segmentum  transversum,  per  24  horas  viribus  acidi  nitrici  expositum,  tum 
microscopio  subjectum  et  nonnihil  pressum , particulas  fasciculorum  muscularium 
transverse  dissectorum  iu  latus  perversas  nobis  praebet,  quales  figura  tabulae 
adjectae  24  explicat.  Ergo  ligamentum  rotundum  tantum  fasciculis  componitur 
muscularibus,  axi  ejus  longitudinali  parallele  decurrentibus,  qui  vasa  nonnulla  nervos- 
que includunt ; quod  segmentis  longitudinalibus  confirmatur. 

Ex  observationibus  de  musculis  uteri  gravidi,  supra  dictis,  elucet:  corpus 
fundum  et  collum  in  dispositione  fasciculorum  muscularium  partim  quidem  consen- 
tire, attamen  discrimina  etiam  numero  diverso  stratorum  muscularium,  cuique  parti 
appartinentium,  effecta  adesse  ; quae  ut  eo  melius  discernantur,  singula  musculorum 
strata  in  segmento  longitudinali  apparentium  binis  inter  se,  utique  in  utero  virgineo 
ad  imminuendam  observationum  copiam  factum  est,  in  stratum  unum  coactis,  hoc 
modo  etiam  hic  disquirere,  maxime  idoneum  milii  videtur. 

Ouorum  stratorum,  ex  duobus  straturis  modo  supra  discripto  compositorum, 
quinque  in  fundo  uteri  discernere  possumus : primum  exteriora  versus  stratum 
(fig.  11.  a.)  fibris  longitudinalibus  et  transversis  conformatum  ; tum  etiam  stratum  (b) 
fibrarum  longitudinalium  et  transversalium,  cujus  fibrae  longitudinales  straturam  multo 
crassiorem  formant,  quam  in  strato  anteriore  (a),  cuique  nonnulli  fasciculi  muscu- 
lares transversi  impositi  sunt.  Deinde  stratum  (c)  fibris  longitudinalibus  et  trans- 
versis aeque  compositum,  ad  corpus  versus  evanescens,  nec  non  stratum  (d)  ex 
fibris  longitudinalibus  et  obliquis  constans,  ad  corpus  uteri  versus  evanescens,  inse- 
quitur. Postremo  denique  stratum  (e),  reti  fasciculorum  muscularium  longitudi- 
nalium et  transversorum  conformatum,  se  nobis  offert. 

Eodem  modo  in  musculis  corporis  tria  strata  composita  distinguere  possumus: 
stratum  externum  (a)  e duobus  constat  straturis  quarum  altera,  fibras  musculares 
longitudinales  continens,  cum  altera  fibris  transversis  composita  si  comparatur,  valde 
tenius  apparet  et  ad  collum  versus  paullatim  evanescit;  stratum  medium  (b)  fibris 
formatur  longitudinalibus  et  transversis,  in  straturarum  formam  ejusdem  crassitudinis 
coactis;  stratum  intimum  (b)  rete  fasciculorum  longitudinalium,  paucioribus  fasciculis 
transversis-praeditum  nobis  obviam  fert. 

In  collo  modo  stratum  musculare  unum  et  dimidium  discernimus:  stratum  hoc 
dimidium  (a)  stratura  angusta  fibrarum  circularium  constat,  illud  contra  interiora  ver- 
sus positum  (k),  rete  est  musculare  fasciculorum  longitudinalium  et  transversalium. 

Fundum  duobus  stratis  quam  corpus  validiorem  esse,  in  collo  autem  unum  tantum 
et  dimidium  stratum  conspici,  numerum  ergo  stratorum  muscularium  ex  fundo  per  corpus 
in  collum  versus  diminui,  ex  disquisitionibus  meis  hucusque  notatis,  affatim  elucet. 

Imaginem  segmenti  per  totum  uterum  longitudinalis  (fig.  II)  inspicientem  effu- 
gere non  possit,  quo  modo  diminutio  haec  stratorum  muscularium  efficiatur.  Strata 
fundi  muscularia  (c  et  d)  in  corpore  similia  non  habent , quia  straturae  eorum 
fasciculis  transversis  et  obliquis  compositae  in  corpus  versus  finiuntur,  dum  fibrae  eorum 
longitudinales  ad  rete  corporis  musculare  accedunt.  Neque  strata  corporis  muscu- 
laria (a  et  b)  eodem  modo  iu  collo  reperiuntur,  illius  enim  stratum  amplissimum  (c) 
in  collo  uti  rete  musculare  fibrarum  longitudinalium  et  transversarum  apparet  multo 
tenuius,  cui  stratura  (a)  fasciculorum  transversorum  valde  angusta  , dimidium  illud 
colli  stratum , exteriora  versus  adjacet. 

Totius  uteri  strata  muscularia  sic  describuntur:  Stratum  fibris  longitudinalibus 
altero  ex  pariete  fundo  trajecto  in  alterum  decurrentibus  nec  non  fibris  uterum  orbicu- 
latirn  circumdantibus  compositum,  exteriora  uteri  occupat;  ejusdem  fibrae  longitudi- 
nales, quae  cum  peritonaeo  uterum  obducente  sub  angulo  acuto  conveniunt,  in  col- 
lum versus  evanescunt,  dum  fibrae  circulares  in  collo  ad  straturam  valde  angustam 
coactae  sunt.  Insequitur  tum  stratum  medium  fibrarum  longitudinalium  et  transver- 
sarum, in  aequas  straturas  coactarum,  hujus  fibrae  longitudinales  margini  uteri 
externo  parallele  decurrunt,  stratum  ipsud  ad  collum  versus  desinit.  In- 
teriora denique  rete  musculare  fibrarum  longitudinalium  et  transversarum  , 
maculis  cum  longis,  occupata  tenet;  quod  amplissimum  in  corpore  est,  in  fundo 
colloque  tenuius  fit ; in  fundo  autem  inter  hoc  stratum  et  medium  , quod  supra 
descripsi,  dua  alia  strata,  quorum  exterius  fibris  longitudinalibus  et  transversis, 
alterum  interius  fibris  longitudinalibus  et  obliquis  directionem  fibrarum  transversarum 
fere  aequantibus  formantur,  interposita  sunt.  Quam  ob  rem  dicere  possumus,  rete 
musculare  uteri  intimum  in  collo  tamquam  stratum  tenue  incipere,  in  corpore  ad 
stratum  fortius  accrescere,  in  fundo  denique  quasi  stratum  minus  crassum  interiora 
versus  se  extendere,  tunc,  retis  natura  perdita,  exteriora  versus  fibris  longitudi- 
nalibus, altius  procedentibus,  (quae  duobus  in  locis  : in  strato  (c)  impositis  fibris 
transversis,  in  strato  (d)  interpositis  fibris  obliquis  interrumpuntur)  formari. 

Uterum  gravidum  cum  virgineo  comparatum  illo  multo  majorem  esse,  parietesque 
valde  crassiores  habere,  statim  in  oculos  cadit,  nec  non  crassitudinem  membranae 
mucosae  cum  substantia  musculari  valde  evoluta  si  comparetur,  multo  minorem  quam 
in  utero  virgineo  adesse,  nisi  quod  in  collo  ejus  membrana  mucosa  crassior  appa- 
reat; postremo  denique  fasciculi  musculares  uteri  gravidi  nec  non  tela,  quae  eos 
conjungit,  cellulosa,  cum  inpositis  vasis  majoribus,  aucti  sunt,  quam  ob  rem  etiam 
imagines  segmentorum  uteri  gravidi  microscopicae  multo  clariores  quam  istae  segmen- 
torum uteri  virginei  disquirentibus  se  praebent. 

Quod  attinet  strata  muscularia  uteri  tam  gravidi  quam  virginei,  in  cervice 

similem  dispositionem  fasciculorum  invenimus ; attamen  aliis  in  partibus  fasciculi  * 
musculares  saepius  inter  se  differunt.  Numerum  stratorum  muscularium  eundem  in 
ambobus  uteris  discernere  possumus,  quum  in  fundo  uteri  virginei  et  gravidi  quinque 
strata,  in  corpore  amborum  tria  strata  muscularia,  et  in  collo  unum  tantum  et 
dimidium  discernamus.  Si  strata  liaec  muscularia  accuratius  comparabimus,  stratum 
utriusque  exterius  ex  fibris  longitudinalibus  et  transversis  compositum  esse,  ejusque 
fibras  longitudinales  uteri  gravidi  ob  magnam  extensionem  cum  margine  externo  sub 
angulo  acuto  contingere,  evidentius  distinguemus,  dum  fasciculi  fibrarum  circularium 
in  utero  gravido  multo  crassiores  apparent. 

Stratum  alterum  in  fundo  et  corpore  uteri  gravidi  etiam  straturis  fasciculorum 
longitudinalium  et  transversalium,  in  utero  virgineo  contra  reti  musculari  formatur, 
Stratum  denique  uteri  gravidi  intimum  storea  fasciculorum  longitudinalium  et  transver- 
sorum retiforme  inter  se  contextorum  constat,  quae  in  corpore  inprimis  evoluta  est ; 
in  utero  virgineo  quoque  lioc  loco  rete  invenimus  musculare,  cujus  fasciculi  obliqui, 
statu  graviditate  directionem  transversam  adepti,  crassiores  facti  sunt.  Neque  ambo 
strata  muscularia,  quae  modo  ad  fundum  pertinent,  pariter  inter  se  composita  sunt : 
quum  loco  strati  tertii  in  fundo  uteri  virginei,  quod  fibris  transversis  et  insequentibus 
fibris  longitudinalibus  componitur,  uterus  gravidus  fibras  longitudinales  insequentibus 
cum  fibris  transversis  contineat,  et  loco  retis  muscularis,  quod  in  strato  quarto 
uteri  virginei  versatur,  in  graviditate  straturae  fasciculorum  longitudinalium  et  trans- 
versorum conspiciuntur. 

Ex  iis,  quae  hucusque  memoravi,  dispositionem  musculorum  uteri  gravidi  et 
non  gravidi,  minus  in  corpore  quam  praecipue  in  fundo  multas  differentias  praebere, 
milii  concludendum  videtur. 

Ita  differentias  illas,  quas  in  dispositione  fasciculorum  muscularium  supra  dixi 
aut  ex  mutata  uteri  extensione  prodire,  qua  in  re  tamen  effectus  extensionis  mecha- 
nicae ad  perficienda  omnia  discrimina  non  sufficiant,  aut,  si  explicata  illa  varia  muscu- 
lorum dispositio  in  plurimis  feminis  et  virginibus  reperiatur , neque  in  differentiis 
uterorum  a me  perquisitorum  congenitis  conditae  fuerint,  partim  stratis  musculorum 
in  graviditate  recens  exortis,  partim  stratis  muscularibus  aliis  evanescentibus,  aliis 
extensione  parietum  a locis  suis  remotis  nec  non  distractis  effici,  ponere  nobis 
merito  quidem  liceat. 

fi.  Oc  dispositione  stratorum  vaginae  muscularium. 

Oculo  non  armato  vagina  tantum  tela  conjunctiva,  cui  multa  vasa,  imprimis  plexus 
venarum,  imposita  sunt,  formari  videtur;  neque  in  libris  anatomiam  hominis  tractan- 
tibus adhuc  aliter  descripta  est.  Attamen  Koelliker1)  novissimis  temporibus, 

I)  K olli k er:  Heilpage  zur  Kenntniss  der  glatten  Muskelfasern.  Zeitschrift  fur  wissenschafllicbe 
Zoologie  von  Siebold  und  Kdlliker.  I.  Bd.  1.  Heft.  pag.  74.  Leipzig  1848. 

* vaginam  musculos  laeves  habere,  primus  demonstrat,  eorumque  decursum  meis  dis- 
quisitionibus accuratius  determinare  conatus  sum. 

1.  De  vagina  virginum. 

Primum  vaginam  ad  uterum  infantis  neonati  supra  memoratum  pertinentem 
consideravimus:  valde  tenuis  multisque  plicis,  i"'  altis,  1'"  aliae  ab  aliis  distan- 
tibus et  vaginam  directione  transversa  trajicientibus  praedita  est.  Segmentum  longi- 
tudinale hac  ex  vagina  sumptum  in  fig.  15  delineatum  est : stratum  ad  longitudinem 
striatum,  fasciculis  valde  tenuibus  muscularibus  nondum  evolutis,  quum  naturam 
musculis  propriam  minus  declaratum  praebeant,  compositum,  involucrum  externum 
tela  conjunctiva  formatum  insequitur.  Interiora  versus  autem  stratum  interruptum 
acervorum,  qui  musculorum  transverse  dissectorum  significationem  sibi  induunt* 
vasaque  persecta  conspicimus.  Postremum  denique  membrana  mucosa  cum  plicis 
suis  apparet. 

Segmentum  transversum  hujus  vaginae,  quod  fig.  16  nobis  reddit,  exteriora 
versus  fasciculos  nonnullos  musculares  offert  transverse  dissectos,  quos  interiora 
versus  tractus  musculares  longitudinales  tenues  insequuntur;  ita  ut  hac  in  vagina 
stratum  musculare  fibris  longitudinalibus  et  transversis  paucioribus  compositum 
statuere  debeamus. 

Vagina  \mellae  sex  annos  natae , cujus  segmentum  longitudinale  fig.  17,  seg- 
mentumque transversum  fig.  18  delineata  sunt,  vaginae  puellae  neonatae  valde  simile 
compositam  se  praebet,  nisi  quod  tractus  ad  longitudinem  striati  paulo  largiores 
sunt  atque  multo  evidentius  pro  musculis  haberi  possunt ; plicae  transversae  regu- 
lares membranae  hujus  vaginae  mucosae  omnino  desunt. 

Vaginam  denique  virginis  duodeviginti  annos  natae  consideraturis  in  segmento 
ejus  longitudinali  (fig.  17)  exteriora  versus  praeter  telam  cellulosam  obducentem 
stratum  fasciculorum  muscularium  longitudinalium  obviam  se  fert,  cui  interiora  versus 
nonnulli  acervi  granorum  angusti,  cum  vasis  persectis  commixti,  adjacent.  Ouam 
musculorum  dispositionem  segmentum  transversum  (fig.  18)  plane  confirmat. 

Igitur  in  hac  quoque  vagina  stratum  musculare,  ex  stratura  exteriore  longitu- 
dinali et  interiore  transversa  compositum,  et  quidem  amplius  quam  in  vaginis  puel- 
larum minoris  aetatis  habemus. 

11.  De  vagina  gravidarum. 

Vagina  mulieris  gravidae  multo  crassior  apparet  quam  vagina  virginis,  quum 
substantia  ejus  vasis  valde  extensis  amplior  facta  sit ; disquisitio  etiam  microscopica 
substantiam  muscularem  et  telam  conjunctivam  crassitie  validiore  nobis  ostendit  j 
quae  ex  segmento  longitudinali  (fig.  21)  et  transverso  (fig.  22)  vaginae  feminae  gra- 
vidae elucent.  In  segmento  longitudinali  hujus  vaginae  exteriora  versus  stratum 

musculorum  longitudinalium,  interiora  versus  fasciculos  musculorum  transverse  disse- 
ctos, intimam  autem  partem  membrana  mucosa  occupatam,  conspicimus.  Segmentum 
transversum  straturam  musculorum  transverse  dissectorum  externam  nec  non  fasci- 
culorum longitudinalium  internam  nobis  offert ; quae  dispositio  cum  comprobata  illa 
musculorum  in  segmento  longitudinali  plane  consentit. 

Quibus  ex  observationibus  musculos  vaginae  in  graviditate  accrescere  et  augeri, 
eorum  autem  dispositionem  eandem  restare,  elucet ; et  quidem  in  vagina  gravidarum 
etiam  unum  tantum  stratum  musculare  , compositum  ex  stratura  exteriore  majore 
fasciculorum  longitudinalium  et  ex  stratura  interiore  minore  fasciculorum  transversorum 
multis  cum  vasis,  imprimis  ad  membranam  mucosam  versus  impositis,  distinguere 
ac  discernere  possumus. 


CAPUT  III. 

In  extremis  monenda. 

1)  Jam  in  uteris  non  evolutis  varia  strata  muscularia , sic  quidem  stratum 
fasciculorum  longitudinalium  altero  in  pariete  incipiens,  fundo  trajecto,  in  alterum 
parietem  decurrens , et  rete  musculare  fibrarum  longitudinalium  et  transversalium, 
interiora  versus  ad  cavum  uteri  positum  invenimus. 

2)  In  utero  virgineo  extremas  partes  stratum  fibrarum  muscularium  longitu- 
dinalium et  circularium,  quarum  illae  ad  collum  evanescunt,  occupat;  deinceps  rete 
musculare  fibrarum  longitudinalium  et  circularium  inter  se  contextarum  adest,  quod, 
merum  in  cervice  incipiens,  in  corpore  in  duas  partes,  in  fundo  autem  in  tres  partes 
se  diffindit.  Partium  hujusce  retis  in  corpore  sitarum  interior  fasciculis  majoribus 
oblique  circularibus  et  longitudinalibus  excellit;  partium  contra  trium  in  fundo  posi- 
tarum intimum  eo  praecipue,  quod  fibrae  interiores  obliquae  a fibris  exterioribus 
longitudinalibus  discedunt,  insignitur,  dum  reliquae  duae  partes  retis  muscularis  in- 
terposito strato,  fibris  transversis  et  longitudinalibus  paucioribus  formato,  quod  in 
ceteris  uteri  partibus  reperiri  nequit,  altera  ab  altera  sejunguntur. 

5)  Exteriora  uteri  gravidi  stratum  fibris  longitudinalibus  altero  ex  pariete 
fundo  trajecto  in  alterum  decurrentibus  nec  .non  fibris  cavum  uteri  orbiculatim  cir- 
cumdantibus compositum  occupat;  fibrae  ejusdem  longitudinales,  quae  cum  peritonaeo 
uterum  obducente  sub  angulo  acuto  conveniunt,  in  collum  versus  evanescunt,  dum 
fibrae  circulares  in  collo  ad  straturam  valde  angustam  coactae  sunt.  Insequitur 
tum  stratum  medium  fibrarum  longitudinalium  et  transversarum,  In  aequas  straturas 
coactarum;  hujusce  fibrae  longitudinales  margini  uteri  externo  parallele  decurrunt, 
quod  stratum  ipsud  ad  collum  versus  desinit.  Interiora  denique  rete  musculare 

fibrarum  longitudinalium  et  transversarum,  maculis  cum  longis,  occupata  tenet;  am- 
plissimum in  corpore  est,  in  fundo  colloque  tenuius  fit;  in  fundo  autem  inter  hoc 
stratum  et  medium  , quod  supra  descripsi,  duo  alia  strata,  quorum  exterius  fibris 
longitudinalibus  et  transversis , alterum  interius  fibris  longitudinalibus  et  obliquis 
directionem  fibrarum  transversarum  fere  aequantibus  formantur , interposita  sunt. 
Ouam  ob  rem  dicere  possumus  , rete  musculare  uteri  intimum  in  collo  tamquam 
stratum  tenue  incipere,  in  corpore  ad  stratum  fortius  accrescere,  in  fundo  denique 
partim  stratum  minus  crassum  interiora  versus  se  extendere,  partim,  retis  natura  perdita, 
exteriora  versus  fibris  longitudinalibus  altius  procedentibus,  (quae  in  duos  tractus  se 
diffindentes  straturam  musculorum  transversorum  includunt,  dum  inter  rete  intimum 
et  fasciculos  hos  longitudinales  fibrae  obliquae  interpositae  sunt)  formari. 

4)  In  utero  gravido  nova  musculorum  strata  exoriri,  tam  ex  crassitie  sin- 
gulorum ejus  stratorum  aucta  quam  ex  mutata  dispositione  eorum  , si  cum  stratis 
uteri  virginei  comparentur,  evidentius  elucet. 

5)  Uteri  tubae  et  in  virginibus  et  in  feminis,  quae  jam  peperant,  ex  meis 
disquisitionibus  unum  tantum  stratum  musculare,  et  quidem  fibris  circularibus  con- 
formatum, habent. 

6)  Ligamenta  uteri  rotunda  tantum  fasciculis  muscularibus  secundum  axin  eorum 
longitudinalem  decurrentibus,  tela  conjunctiva  inter  se  junctis,  et  vasa  nervosque 
secum  ferentibus,  formari  mihi  videntur.  An  fasciculi  hi  musculares  fundum  traji- 
cient, ibique  fasciam  muscularem,  quam  Santorini  fundam  appellavit,  forment,  diju- 
dicare nequeo,  quum,  ut  connexum  talem  reperirem,  mihi  non  contingeret. 

7)  Dispositio  stratorum  muscularium  aliis  scriptoribus  probata  eo  meis  cum  disqui- 
sitionibus congruit,  ut  fibras  directionibus  valde  diversis  decurrentes  omnibus  in  uteri 
partibus  viderimus.  Quum  vero  illi  ordinem  stratorum  muscularium  nimis  summatim 
exposuerint,  disquisitiones  meas  cum  eorum  observationibus  strictius  comparare  nequii. 

8)  Substantiam  spongiosam  mediis  in  uteri  gravidi  parietibus  positam,  quam 
cl.  Calza,  Huschke,  alii  descripserunt,  in  uteris  a me  disquisitis,  in  spiritu  vini 
jam  per  longius  temporis  spatium  servatis,  invenire  mihi  non  contigit,  nisi  quod  viri 
illi  clarissimi  substantiam  musculosam,  pluribus  in  locis  vasis  valde  extensis  rela- 
xatam, hoc  cognomine  significaverint.  Neque  musculos  circulares,  ostia  tubarum 
circumdantes,  quos  Calza  sub  strato  musculorum  longitudinalium  externo,  Huschke 
vero  sub  strato  musculorum  intimo,  valde  tenui,  positos  esse  narrat,  reperire  potui. 

9)  Ouoad  vaginam  observationes  meae  ab  opinione  Koellikeri  eo  discre- 
pant, ut  strato  ejus  musculari  straturam  fasciculorum  muscularium  longitudinalium 
tenuium  atque  straturam  fasciculorum  transversorum  adesse  discreverim,  dum  Koel* 
liker  fibras  musculares  praecipue  transversas  parietibus  vaginae  inesse  contendit. 

Iconum  explicatio. 

In  imaginibus  fasculi  striarum  parallelarum  fasciculos  musculares  longitudinales,  acervi 
granorum  fasciculos  musculares  transverse  persectos  reddunt,  afcervi  punctorum  cum  annexis 
fibrarum  particulis  fasciculos  oblique  persectos  praebent,  dum  substantia  irregulariter  striata 
telam  conjunctivam  significat.  Crus  sinistrum  figurarum  uterum  dissectum  significantium 
parietem  anteriorem,  crus  dextrum  parietem  posteriorem  nobis  offerunt. 

Fig.  i.  offert  imaginem  microscopicam  uteri  puellae  neonatae  ad  lineam  medianam  fissi. 
Fig.  2.  imaginem  uteri  puellae  sex  annos  natae  dimidiati  nobis  praebet. 

Fig.  3.  segmentum  transversura  corporis  uteri  puellae  sex  annos  natae  significat. 

Pig.  4.  segmentum  transversum  tubae  hujusce  uteri. 

Fig.  5.  uterus  virginis  ad  longitudinem  dimidiatus;  in  pariete  ejus  anteriore  rete  fibrarum 
longitudinalium  inter  fibras  obliquas  (h)  intertextum  minus  clare  delineatum  est. 

Fig.  (i.  segmentum  transversum  fundi  hujusce  uteri. 

Fig.  7.  segmentum  transversum  corporis  hujusce  uteri. 

Fig.  8.  segmentum  transversum  colli  hujusce  uteri. 

Fig.  9.  segmentum  transversum  tubae  hujusce  uteri. 

Fig.  10.  segmentum  transversum  ligamenti  rotundi  hujusce  uteri. 

Fig.  11.  imaginem  uteri  gravidi  ad  lineam  medianam  fissi  nobis  offert. 

Fig.  12.  segmentum  transversum  tubae  hujusce  uteri. 

Fig.  15.  segmentum  transversum  ligamentis  rotundi  hujusce  uteri. 

Fig.  14.  segmentum  transversum  ligamenti  rotundi  hujusce  uteri,  per  24  horas  acido 
nitrico  expositum. 

Fig.  15.  segmentum  longitudinale  vaginae  puellae  neonatae. 

Fig.  16.  segmentum  transversum  hujusce  vaginae. 

Fig.  17.  segmentum  longitudinale  vaginae  puellae  6 annorum. 

Fig.  18.  segmentum  transversum  vaginae  puellae  6 annorum. 

Fig.  19.  segmentum  longitudinale  vaginae  virginis  18  a.  natae. 

Fig.  20.  segmentum  transversum  vaginae  virginis  18  a.  natae. 

Fig.  21.  segmentum  longitudinale  vaginae  feminae  gravidae. 

Fig.  22.  segmentum  transversum  vaginae  feminae  gra\idae. 

THESES. 

I.  Musculi  uteri  laeves  graviditatis  tempore  non  modo  augentur,  sed  etiam 

recentes  exoriuntur. 

II.  Vagina  stratum  musculare,  ex  fibris  muscularibus  organicis  longitudinalibus  et 

transversis  compositum,  parietibus  suis  continet. 

III.  In  tractanda  cataracta  depressionem  lentis  extractioni  semper  praeferendam  puto. 

IV.  Vires  in  aegrotis  mecidaminum  ex  iis,  quae  in  corpore  lmmano  sano  vel  in 

animalibus  efficiant,  ne  concludantur. 

V.  Tabaci  fumum  hauriendo  in  pulmones  receptum  sanitati  valde  nocet. 

VI.  In  tractanda  syphilide  primaria  methodus  qua  Ricord  utitur  abortiva  semper 

adhibeatur. 

